CBG วิ่ง 3% โบรกชี้กำไร Q2 ฟื้น ลุ้นทั้งปี 2.95 พันลบ. เคาะเป้า 107 บ.
CBG บวก 3% โบรกชี้กำไร Q2 ฟื้น ลุ้นทั้งปี 2.95 พันลบ. โต 3% จากรายได้ขยายตัวในทุกธุรกิจ เคาะเป้า 107 บ.
CBG บวก 3% โบรกชี้กำไร Q2 ฟื้น ลุ้นทั้งปี 2.95 พันลบ. โต 3% จากรายได้ขยายตัวในทุกธุรกิจ เคาะเป้า 107 บ.
20 พ.ค. 2565

ผู้สื่อข่าวรายงานว่าวันนี้ (20 พ.ค. 2565) ราคาหุ้นบริษัท คาราบาวกรุ๊ป จำกัด (มหาชน) หรือ CBG ณ เวลา 11:18 น. อยู่ที่ระดับ 106 บาท เพิ่มขึ้น 3.50 บาท หรือ 3.41% โดยทำจุดสูงสุดที่ 106.50 บาท และทำจุดต่ำสุดที่ 104 บาท ด้วยมูลค่าการซื้อขาย 362.90 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (17 พ.ค. 2565) ว่า คาดผลประกอบการไตรมาส 2/2565 จะฟื้นตัวจากงวดเดียวกันของปีก่อน และจากไตรมาสก่อน จากการบริโภคที่ฟื้นตัวแบบค่อยเป็นค่อยไป ดังนั้นทางฝ่ายวิจัยคงประมาณการกำไรสุทธิปี 2565 อยู่ที่ 2,957 ล้านบาท เพิ่มขึ้น 3% จากงวดเดียวกันของปีก่อน หนุนโดย 1) รายได้รวมขยายตัวเพิ่มขึ้น 10% จากงวดเดียวกันของปีก่อน จากรายได้ที่ขยายตัวในทุกธุรกิจ และ 2) GPM ลดลงอยู่ที่ 34.10% จาก 35.60% โดยมีต้นทุนวัตถุดิบและพลังงานที่สูงเป็นปัจจัยกดดัน สำหรับปี 2566 ทางฝ่ายวิจัยประเมินกำไรสุทธิ อยู่ที่ 3,469 ล้านบาท เพิ่มขึ้น 17% จากงวดเดียวกันของปีก่อน แนะนำ “ถือ” ราคาเป้าหมาย 107 บาท